Mesto Trenčín v súlade s ustanovením § 6 ods. 1 zákona č. 369/1990 Zb. o obecnom zriadení v znení neskorších predpisov a podľa § 28 ods.5, § 49 ods.4, § 114 ods.6 a § 116 ods.6 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (ďalej len školský zákon)

**v y d á v a**

Všeobecne záväzné nariadenie č. 35/2019, ktorým sa určuje výška mesačného príspevku na čiastočnú úhradu nákladov spojených s činnosťou škôl a školských zariadení v zriaďovateľskej pôsobnosti Mesta Trenčín

**Článok 1**

**Predmet úpravy**

1. Predmetom všeobecne záväzného nariadenia je určenie výšky mesačných príspevkov a spôsob ich uhrádzania pre zákonného zástupcu dieťaťa alebo žiaka alebo dospelú osobu, ktoré slúžia na čiastočnú úhradu nákladov škôl a školských zariadení v zriaďovateľskej pôsobnosti Mesta Trenčín, ako aj určenie podmienok zníženia alebo odpustenia jednotlivých príspevkov.
2. Zriaďovateľ Mesto Trenčín ( ďalej len „zriaďovateľ“) určuje výšku týchto príspevkov:
3. príspevok na čiastočnú úhradu výdavkov za pobyt dieťaťa v materskej škole,
4. príspevok na čiastočnú úhradu nákladov spojených s činnosťou školského klubu detí,
5. príspevok na čiastočnú úhradu nákladov spojených so štúdiom v základnej umeleckej škole,
6. príspevok na čiastočnú úhradu nákladov na činnosti centra voľného času.

**Článok 2**

**Určenie výšky príspevku na čiastočnú úhradu nákladov v materskej škole**

1. Zriaďovateľ na základe ustanovenia § 28 ods. 5 školského zákona určuje výšku mesačného príspevku zákonného zástupcu na čiastočnú úhradu výdavkov za pobyt dieťaťa v materskej škole v zriaďovateľskej pôsobnosti Mesta Trenčín takto:
2. deti od 3 rokov veku s trvalým pobytom v meste Trenčín 25,- €
3. deti od 3 rokov veku s trvalým pobytom mimo mesta Trenčín 50,- €
4. deti do 3 rokov veku 100,- €
5. Za dieťa do 3 rokov sa považuje dieťa do konca kalendárneho mesiaca, v ktorom dovŕši vek 3 roky. S účinnosťou od prvého dňa nasledujúceho mesiaca, po dovŕšení 3 rokov veku dieťaťa, zákonný zástupca dieťaťa uhrádza príspevok na čiastočnú úhradu nákladov podľa článku 2 ods. 1 písm. a) alebo b).
6. Za dieťa s trvalým pobytom v meste Trenčín sa považuje dieťa, ktorého aspoň jeden zákonný zástupca má evidovaný trvalý pobyt na území mesta Trenčín a predloží riaditeľovi materskej školy doklad o trvalom pobyte v meste Trenčín. Akúkoľvek zmenu trvalého pobytu je zákonný zástupca povinný bezodkladne oznámiť riaditeľovi materskej školy.
7. Príspevok v materskej škole zákonný zástupca dieťaťa uhrádza vopred do 10. dňa kalendárneho mesiaca, za ktorý sa platí, bezhotovostne bankovým prevodom alebo poštovou poukážkou.
8. Príspevok v materskej škole sa neuhrádza za dieťa,
9. ktoré má jeden rok pred plnením povinnej školskej dochádzky,
10. ak zákonný zástupca dieťaťa predloží riaditeľovi materskej školy doklad o tom, že je poberateľom dávky v hmotnej núdzi a príspevkov k dávke v hmotnej núdzi 1)
11. ktoré je umiestnené v zariadení na základe rozhodnutia súdu.

6. Príspevok v materskej škole na základe rozhodnutia zriaďovateľa sa neuhrádza za dieťa,

1. ktoré má prerušenú dochádzku do materskej školy na viac ako tridsať po sebe nasledujúcich kalendárnych dní z dôvodu choroby alebo rodinných dôvodov preukázateľným spôsobom,
2. ktoré nedochádzalo do materskej školy v čase školských prázdnin alebo bola prevádzka materskej školy prerušená z dôvodov na strane zriaďovateľa alebo inými závažnými dôvodmi; v týchto prípadoch uhrádza zákonný zástupca pomernú časť určeného príspevku.

**Článok 3**

**Určenie výšky príspevku na čiastočnú úhradu nákladov na činnosti v školskom klube detí**

1. Zriaďovateľ na základe ustanovenia § 114 ods. 6 školského zákona určuje výšku mesačného príspevku na čiastočnú úhradu nákladov na činnosti v školskom klube detí v zriaďovateľskej pôsobnosti Mesta Trenčín takto:
2. zákonný zástupca dieťaťa prispieva na čiastočnú úhradu nákladov na činnosti v školskom klube detí, ktorý je súčasťou základnej školy v zriaďovateľskej pôsobnosti Mesta Trenčín, mesačne sumou 12,00 €.
3. Termín a spôsob platby určí riaditeľ školy, ktorej je školský klub detí súčasťou, vo vnútornom predpise, ktorý zverejní na verejne prístupnom mieste v rámci budovy školy a webovom sídle školy.
4. Zriaďovateľ školského klubu detí môže rozhodnúť o znížení alebo odpustení príspevku, ak zákonný zástupca o to písomne požiada a predloží doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa osobitného predpisu. 1)

**Článok 4**

**Určenie výšky príspevku na čiastočnú úhradu výdavkov na štúdium**

**v základnej umeleckej škole**

1. Zriaďovateľ na základe ustanovenia § 49 ods. 4 školského zákona určuje výšku mesačného príspevku na čiastočnú úhradu výdavkov na štúdium v základnej umeleckej škole v zriaďovateľskej pôsobnosti Mesta Trenčín takto:
2. **Štúdium pre žiakov od 5 do 15 rokov – bez vlastného príjmu**
3. Prípravné štúdium 8,00 €
4. Základné štúdium

* individuálna forma vyučovania 12,00 €
* skupinová forma vyučovania 9,00 €
* štúdium ďalšieho odboru v individuálnej forme vyučovania 50,00 €
* štúdium ďalšieho odboru v skupinovej forme vyučovania 35,00 €

1. **Štúdium pre žiakov od 16 do 25 rokov – bez vlastného príjmu**

Základné štúdium – 2.stupeň

* individuálna forma vyučovania 12,00 €
* skupinová forma vyučovania 9,00 €
* štúdium ďalšieho odboru v individuálnej forme vyučovania 50,00 €
* štúdium ďalšieho odboru v skupinovej forme vyučovania 35,00 €

1. **Štúdium pre žiakov nad 25 rokov – s vlastným príjmom**

* individuálna forma vyučovania 50,00 €
* skupinová forma vyučovania 30,00 €

Termín a spôsob platby určí riaditeľ školy vo vnútornom predpise, ktorý zverejní na verejne prístupnom mieste v rámci budovy školy a webovom sídle školy.3.Zriaďovateľ základnej umeleckej školy môže rozhodnúť o znížení alebo odpustení príspevku, ak plnoletý žiak alebo zákonný zástupca neplnoletého žiaka o to písomne požiada a predloží doklad o tom, že je poberateľom dávky v hmotnej núdzi a príspevkov v hmotnej núdzi podľa osobitného predpisu.1)

**Článok 5**

**Určenie výšky príspevku na čiastočnú úhradu nákladov na činnosti centra voľného času**

1. Zriaďovateľ na základe ustanovenia § 116 ods. 6 školského zákona určuje výšku mesačného príspevku na čiastočnú úhradu nákladov na činnosti centra voľného času v zriaďovateľskej pôsobnosti Mesta Trenčín takto:
2. **Deti od 5 do 15 rokov**
3. športové a hudobné vzdelávacie krúžky 1,00 €
4. krúžky vyžadujúce zvýšené náklady, napr. fotokrúžok,

keramický, výtvarný, modelársky 1,50 €

1. **Mládež od 16 do 26 rokov**
2. športové a hudobné vzdelávacie krúžky 2,00 €
3. krúžky vyžadujúce zvýšené náklady, napr. fotokrúžok,

keramický, výtvarný, modelársky 4,00 €

1. **Dospelí od 27 rokov**
2. športové a hudobné vzdelávacie krúžky 5,00 €

b) krúžky vyžadujúce zvýšené náklady, napr. fotokrúžok,

keramický, výtvarný, modelársky 7,00 €

1. Ak zákonný zástupca odovzdá vzdelávací poukaz centru voľného času, od poplatku sa upúšťa.
2. Termín a spôsob platby určí riaditeľ centra voľného času vo vnútornom predpise, ktorý zverejní na verejne prístupnom mieste v rámci budovy centra voľného času, a na svojom webovom sídle.
3. Zriaďovateľ centra voľného času môže rozhodnúť o znížení alebo odpustení poplatku, ak plnoletý žiak alebo zákonný zástupca neplnoletého žiaka o to písomne požiada a predloží doklad o tom, že je poberateľom dávky v hmotnej núdzi a príspevkov v hmotnej núdzi podľa osobitného predpisu. 1)

**Článok 6**

**Záverečné ustanovenia**

1.Všeobecne záväzné nariadenie Mesta Trenčín č.35/2019, ktorým sa určuje výška mesačného príspevku na čiastočnú úhradu nákladov spojených s činnosťou škôl a školských zariadení v zriaďovateľskej pôsobnosti Mesta Trenčín bolo schválené Mestským zastupiteľstvom v Trenčíne dňa 20.11.2019 a nadobúda účinnosť 01.01.2020.

2.Nadobudnutím účinnosti tohto všeobecne záväzného nariadenia sa ruší všeobecne záväzné nariadenie č. 11/2017, ktorým sa určuje výška mesačného príspevku na čiastočnú úhradu nákladov spojených s činnosťou škôl a školských zariadení v zriaďovateľskej pôsobnosti Mesta Trenčín.

Mgr. Richard Rybníček

primátor mesta

**--------------------------**

1)Zákon č. 417/2013 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov